
2241 Sülysáp, Szent István tér 1.

Előterjesztést készítette: Szabóné Misinszki Hajnalka humánerőforrás ügyintéző
Előterjesztés elkészítésének időpontja: 2011. szeptember 5.
Előterjesztést véleményezi: ESZB
Döntés módja: nyílt szavazás, egyszerű szótöbbség

Mellékletek: Pályázati kiírás (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. szeptember 5-én tartandó munkaterv szerinti ülésére

9. napirendhez

Tárgy: Gondozási Központ intézményvezetői állására pályázat kiírása

Tisztelt Képviselő-testület!

A Gondozási Központ jelenlegi vezetője, Lakatos Jánosné 2011. október 1-jei hatállyal közalkalmazotti jogviszonyáról lemondott a negyven éves szolgálati idővel igénybe vehető öregségi nyugdíjazása miatt. A lemondási idő lejártát követően, 2011. december 1-től az álláshely betöltetlen. 

A Gondozási Központ intézményvezetői állásának kiírásával kapcsolatban a jogszabályi előírások a következők:

A közalkalmazottak jogállásáról szóló 1992. évi XXXIII. tv. 20/A. §-a alapján közalkalmazotti jogviszony pályázat alapján létesíthető.

A Képviselő-testület által adott Gondozási Központ vezetői megbízás magasabb vezető megbízásnak minősül, és a kinevezéstől számított 5 évre szól.

Az intézményvezetői pályázati eljárás előkészítésével kapcsolatos feladatokat – ide nem értve a pályázati feltételek meghatározását – az intézményt fenntartó önkormányzat jegyzője látja el.

A pályázati felhívásnak tartalmaznia kell:

· a munkahely és beosztás megjelölését,

· a magasabb vezetői beosztásra történő megbízás időtartamát,

· a megbízás kezdő napját és megszűnésének időpontját,

· a megbízás feltételei: (pl.: iskolai végzettség, ha a beosztás több iskolai végzettséggel is ellátható), 

· a vezetői megbízáshoz előírt feltételeket kiegészítő feltételeket (pl.: tudományos tevékenység, idegen nyelv ismerete, szakmai gyakorlat),

· a beosztáshoz kapcsolódó juttatásokat (pl.: pótlék, szolgálati lakás),

· a pályázat benyújtásának formáját, határidejét és helyét, a pályázat tartalmi követelményeire vonatkozó esetleges igényeket,

· a pályázat elbírálásának határidejét.

· A Közalkalmazottak jogállásáról szóló 1992. évi XXXIII. tv. 20/A. (3) bek. szerint a pályázati felhívásban meg kell jelölni:

· a munkáltató és a munkakör, vezetői megbízás megnevezését,

· a munkakörbe tartozó illetve a vezetői megbízással járó lényeges feladatokat,

· a pályázat elnyerésének valamennyi feltételét,

· a pályázat részeként benyújtandó iratokat, igazolásokat, továbbá

· a pályázat benyújtásának feltételeit és elbírálásának határidejét.

A pályázati felhívást közzé kell tenni a Nemzeti Közigazgatási Intézet (NKI) internetes oldalán. A pályázat benyújtásának legkorábbi határideje – vezetői pályázat esetén – a pályázati felhívásnak a NKI honlapján való elsődleges közzétételtől számított 30 napnál rövidebb nem lehet.

A pályázatnak tartalmaznia kell a pályázó szakmai életrajzát, az intézmény vezetésére vonatkozó programot, a pályázati felhívásban megfogalmazott tartalmi követelményeket.

Az intézményvezetői megbízás feltételei:

· Az 1/2000. (I.7.) SZCSM rendelet 3. számú mellékletében előírt felsőfokú (szociális munkás, szociálpedagógus, okleveles egészségügyi szociális munkás, okleveles szociális munkás, okleveles szociálpolitikus) képesítés,
· legalább 1-3 év felsőfokú végzettséget vagy felsőfokú szakmai képesítést igénylő, a szociális ellátás területén végzett munkakörben szerzett szakmai gyakorlat,
· büntetlen előélet.
A pályázat kiírás szerinti meghirdetéséhez egyszerű szótöbbség szükséges.

Kérem szíveskedjenek a döntésüket meghozni.

Sülysáp, 2011. szeptember 5.

Tóth Krisztina s.k. 


jegyző

…/2011. (IX. 15.) ÖKT határozati javaslat
Sülysáp Nagyközség Önkormányzatának Képviselő-testülete

1./ a Gondozási Központ (2241 Sülysáp, Vasút utca 24/A.)  szociális intézményvezetői állásának betöltésére – a melléklet szerinti szöveggel – pályázatot ír ki,

2./ felkéri a jegyzőt a szükséges intézkedések megtételére.

Határidő: 2011. szeptember 30.

Felelős: jegyző

Melléklet a …/2011. (IX. 15.) ÖKT határozathoz

Sülysáp Nagyközség Önkormányzatának Képviselő-testülete
a közalkalmazottak jogállásáról szóló 1992. évi XXXIII. törvény 20/A. § alapján 

PÁLYÁZATOT HIRDET

Gondozási Központ

intézményvezető (magasabb vezető)  
munkakör betöltésére
A közalkalmazotti jogviszony időtartama: 
Határozatlan idejű közalkalmazotti jogviszony.
Foglalkoztatás jellege: 
Teljes munkaidős.

A vezetői megbízás időtartama: 
A vezetői megbízás határozott időre, a kinevezéstől számított 5 évre szól.
A munkavégzés helye: 
Pest megye, 2241 Sülysáp, Vasút utca 24/a.
A munkakörbe tartozó, illetve a vezetői megbízással járó lényeges feladatok:

· Az idősek nappali ellátását biztosító intézmény keretében az Idősek Klubja és a szociális étkeztetés tevékenységi körébe tartozó vezetői feladatok ellátása, irányítása.
· Az intézmény alapító okiratában foglalt tevékenységek és feladatok ellátása.

· Az intézmény SZMSZ-ében foglaltaknak megfelelő vezetése, az intézmény gazdálkodásának, a feladatellátást szolgáló vagyonnak a hatályos jogszabályok szerinti működtetése.

Az irányítása alá tartozó személyek száma:

Illetmény és juttatások:

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény, a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról 257/2000. (XII. 26.) Korm. rendelet, valamint Sülysáp Nagyközség Önkormányzatának Cafetéria Szabályzata rendelkezései az irányadók.

Pályázati feltételek:

· az 1/2000. (I. 7.) SZCSM rendelet 3. számú mellékletének 8.1. pontjában előírt felsőfokú képesítés (szociális munkás, szociálpedagógus, andragógus, okleveles szociális munkás, okleveles szociálpolitikus, okleveles egészségügyi szociális munkás, ápoló vagy gyógytornász-fizioterapeuta, okleveles rehabilitációs szakember, mentálhigiénikus, szociális menedzser),
· legalább 1-3 év felsőfokú végzettséget vagy felsőfokú szakmai képesítést igénylő, a szociális ellátás területén végzett munkakörben szerzett szakmai gyakorlat,
· vagyonnyilatkozat-tételi eljárás lefolytatása,

· cselekvőképesség, 

· büntetlen előélet.
A pályázat elbírálásánál előnyt jelent: 

· legalább 1 év vezetői gyakorlat.
A pályázat részeként benyújtandó iratok, igazolások:

· részletes szakmai önéletrajz, kiegészítve az intézmény vezetésére vonatkozó elképzelésekkel,
· érvényes erkölcsi bizonyítvány,

· képesítést igazoló okirat(ok) másolata,

· eddigi munkaviszonyokról, szakmai gyakorlatról szóló igazolások,

· a pályázó nyilatkozata arról, hogy nem áll cselekvőképességet kizáró vagy korlátozó gondnokság alatt,
· pályázó nyilatkozata arról, hogy a pályázati anyagban foglalt személyes adatok pályázati eljárással összefüggésben szükséges kezeléséhez, és a pályázati eljárás lefolytatásában részt vevők általi megtekintéséhez, megismeréséhez hozzájárul. 
A munkakör betölthetőségének időpontja: 

A munkakör legkorábban 2011. december 1. napjától tölthető be.

A pályázat benyújtásának határideje:
(közzététel + 30 nap)
A pályázat elbírálásának határideje:

2011. november 10.
A pályázat elbírálásának módja, rendje: 
A kinevezésről, valamint a magasabb vezetői megbízásról – személyes meghallgatást követően – Sülysáp Nagyközség Önkormányzatának Képviselő-testülete dönt. Személyes meghallgatásra csak a benyújtott írásos pályázatuk alapján alkalmasnak ítélt jelöltek esetében kerül sor. A pályázattal kapcsolatosan további tájékoztatást Tóth Krisztina jegyző nyújt a 06-29/635-433 telefonszámon.
A pályázat benyújtásának módja:

· Postai úton vagy személyesen: a pályázat Sülysáp Nagyközség Önkormányzatának Képviselő-testülete részére a 2241 Sülysáp, Szent István tér 1. címre történő eljuttatásával.

· Elektronikus úton: a pályázatnak Tóth Krisztina jegyző részére a jegyzo@sulysap.hu címre történő megküldésével.

· Kérjük a borítékon, illetve az elektronikus levél tárgyában feltüntetni a pályázati adatbázisban szereplő azonosító számot: …/2011, valamint a munkakör megnevezését: Gondozási Központ intézményvezetője.
A pályázati kiírás további közzétételének helye: 

· Szociális Közlöny
· Sülysáp Nagyközség honlapja (www.sulysap.hu)
· Sülysápi Hírforrás

